# Il-Ġurnal Uffiċjali C 12A/15 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 12A |
| | |
| Edizzjoni bil-Malti | Informazzjoni u Avviżi | Volum 5915ta' Jannar 2016 |

ISSN 1977-0987

Il-Ġurnal Uffiċjali

tal-Unjoni Ewropea

C 12A

Edizzjoni bil-Malti

Informazzjoni u Avviżi

Volum 5915ta' Jannar 2016

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Qorti tal-Ġustizzja tal-Unjoni Ewropea |
| 2016/C 012A/01 | Sejħa għal kandidaturi | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Qorti tal-Ġustizzja tal-Unjoni Ewropea

2016/C 012A/01

Sejħa għal kandidaturi

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Qorti tal-Ġustizzja tal-Unjoni Ewropea

| 15.1.2016 | MT | Il-Ġurnal Uffiċjali tal-Unjoni Ewropea | CA 12/1 |
| --- | --- | --- | --- |

15.1.2016

MT

Il-Ġurnal Uffiċjali tal-Unjoni Ewropea

CA 12/1

---

SEJĦA GĦAL KANDIDATURI

(2016/C 012 A/01)

Il-pożizzjoni ta’ Direttur tal-interpretazzjoni (Grad AD 14 jew AD 15) fi ħdan il-Qorti tal-Ġustizzja tal-Unjoni Ewropea fil-Lussemburgu ser tkun vakanti fil-futur qrib. Din il-pożizzjoni ser timtela skont l-Artikolu 29(2) tar-Regolamenti tal-Persunal tal-Unjoni Ewropea.

Il-missjoni tad-Direttorat tal-interpretazzjoni tal-Qorti tal-Ġustizzja tal-Unjoni Ewropea (1) hija li jassisti l-attività ġudizzjarja tal-Qorti tal-Ġustizzja, tal-Qorti Ġenerali u tat-Tribunal għas-Servizz Pubbliku billi jipprovdi interpretazzjoni ta’ kwalità għolja ħafna matul is-seduti għas-sottomissjonijiet orali u matul laqgħat oħra organizzati mill-istituzzjoni.

Id-Direttorat tal-interpretazzjoni huwa mistenni jaffaċċa volum ta’ xogħol dejjem jiżdied u, eventwalment, bidliet fil-metodi ta’ ħidma tiegħu, filwaqt li jinżammu taħt kontroll l-ispejjeż marbuta mal-interpretazzjoni. Fl-istess ħin, il-kwalità għolja ħafna tas-servizz ta’ interpretazzjoni tibqa’ indispensabbli għall-funzjonament tajjeb ta’ istituzzjoni multilingwi u għall-kwalità tal-ġustizzja Ewropea.

Taħt l-awtorità diretta tar-Reġistratur, id-Direttur ser ikun mistenni jorganizza u jimmotiva dipartiment kompost minn madwar 80 uffiċjal, li 75 minnhom huma interpreti tal-konferenzi u li, meta jkun meħtieġ, ikunu ssupplimentati permezz ta’ interpreti awżiljarji tal-konferenzi (IAK) akkreditati, u ser ikun mistenni jaġixxi f’kuntest interistituzzjonali filwaqt li jħares in-natura speċifika tal-istituzzjoni.

Il-kandidati, ċittadini ta’ wieħed mill-Istati Membri tal-Unjoni Ewropea, għandu jkollhom konoxxenzi ċċertifikati permezz ta’ diploma universitarja jew ta’ livell universitarju. Huma għandhom ikunu kapaċi jmexxu u jikkoordinaw ix-xogħol ta’ diviżjoni amministrattiva kbira. Huma meħtieġa konoxxenzi u esperjenza approfonditi marbuta man-natura tal-funzjonijiet tal-pożizzjoni. Din l-esperjenza professjonali għandha tkun ta’ minn tal-inqas għaxar snin. Esperjenza professjonali fil-qasam tal-interpretazzjoni tal-konferenzi tkun apprezzata.

Il-kandidati għandhom ikollhom konoxxenza approfondita ta’ lingwa uffiċjali tal-Unjoni Ewropea u konoxxenza tajba ta’ żewġ lingwi uffiċjali oħra. Ser tittieħed inkunsiderazzjoni wkoll il-konoxxenza ta’ lingwi oħra. Għal raġunijiet ta’ servizz, id-Direttur għandu jkollu konoxxenza tajba kemm tal-Franċiż kif ukoll tal-Ingliż.

PREŻENTAZZJONI TAL-KANDIDATURI

Il-kandidati għal din il-pożizzjoni għandhom jindirizzaw il-kandidatura tagħhom lill-Qorti tal-Ġustizzja, unikament permezz ta’ ittra elettronika, fl-indirizz elettroniku segwenti appel_candidatures@curia.europa.eu sa mhux iktar tard mill-17.00 tat-12 ta’ Frar 2016. Mal-kandidatura għandhom jintbagħtu curriculum vitae ddettaljat u kull dokument utli ieħor. Il-kandidati għandhom jibagħtu wkoll, mal-att tal-kandidatura tagħhom, nota ta’ mhux iktar minn ħames faċċati dwar ir-rwol u l-funzjonijiet ta’ Direttur tal-interpretazzjoni filwaqt li jindikaw x’jikkwalifikahom, fil-fehma tagħhom, għal din il-pożizzjoni.

Il-Lussemburgu, l-1 ta’ Diċembru 2015.

---

(1)  Informazzjoni supplimentari dwar il-Qorti tal-Ġustizzja tal-Unjoni Ewropea kif ukoll dwar id-Direttorat tal-interpretazzjoni tista’ tinsab fuq is-sit Internet tal-istituzzjoni www.curia.europa.eu

---